section_heading: Prozivanja za negiranje holokausta i antisemitizam
paragraph_text: Međunarodna konferencija o holokaustu održana je 11. prosinca 2006. u iranskom glavnom gradu Teheranu,<ref>CNN: Iran hosts Holocaust conference (prosinac, 2006.) a održana je na zahtjev samog Ahmadinežada. Zapadni mediji uglavnom su osudili održavanje konferencije nazivajući je „konferencijom negiranja holokausta“,<ref>CS Monitor: Iran's Holocaust-denial conference: a community of hate (Daniel Schorr, prosinac 2006.) premda je Iran tvrdio kako se ne radi o sastanku negiranja holokausta, već o konferenciji koja će „pružiti mogućnost da intelektualci slobodno izraze svoja mišljenja o holokaustu jer im je u Europi to zabranjeno“.<ref>Spiegel: Berlin Counters Holocaust Conference (prosinac, 2006.)